Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli arstid keelduvad järgimast uut seadust,
mille järgi näljastreigil vange võib vägisi toita.
Jordaania võttis vastu Jeemeni konfliktis haavatasaanuid,
kokkuleppel Saudi-Araabiaga.
Saksa välisminister õhutab lahendama Süüria konflikti,
enne kui seal riiklikud institutsioonid täiesti kokku varisevad.
Püha Maa Eestkoste ehk Vatikani esindus Iisraelis
õhutas peaprokurör Weinsteini esitama süüdistust
juudi äärmuslasele Bentzi Gopsteinile seoses rassismile õhutamisega.
Kirjas Weinsteinile tsiteeris Vatikani esinduse õigusnõunik
Gopsteini eelmise nädala märkusi vestluspaneelil,
kus ta ütles, et kirikute põletamine vastab juudi seadustele.
Advokaat Jubran kirjutas Vatikani nimel,
et hr Gopsteini kihutustöö seab kirikud ja kristlikud kogukonnad
otsesesse ohtu.
Jeruusalemma Netivot Hochma kolmapäevasel vestluspaneelil
ütles Gopstein, et ebajumalakummardamise põletamine
on legaalne juudi praktika,
mille sätestas keskaja juudi tark Maimonides.
Gopsteini ühendus Lehava püüab vältida juutide assimileerimist.
Ashkeloni Barzilai haigla direktor dr Hezi Levy ütles,
et ei luba vägisi toita Palestiina näljastreikijaist vange.
Juulis võttis Iisraeli parlament vastu seaduse,
mis lubab näljastreikijaid vägisi toita,
kui nende elu ohus on.
Mohammed Allan alustas näljatreiki 56 päeva eest,
et protestida oma kinnipidamise vastu.
Läänekalda külast Einabusest, mitte kaugel Nablusest, pärit Allan
vahistati kahtlustatuna Islamidžihaadi terroritegevuses
ja teiste süüdistustega mullu novembris.
Peaminister Netanyahu paremkoalitsiooni propageeritud
uus sundtoidmise seadus peegeldab muret,
et Iisraeli vanglais viibivate palestiinlaste näljastreikide
võimalikud surmajuhtumid viivad protestilaineteni
Iisraeli araabia linnades Läänekaldal ja Palestiina aladel.
Iisraeli arstid on jõuliselt sundtoitmise vastu,
kuid tunnevad siiski kohust päästa patsientide elusid.
Kui patsiendi elu mingil hetkel ohtu satub,
võtame kasutusele kõik vajalikud meetmed
tema elu päästmiseks.
Administratiivvahistamine tähendab, et julgeolekul on luba
vahistada terrorismis kahtlustatavaid tsiviilelanikke
ilma kohtumenetluseta.
Iisraeli Ühendatud Araabia Nimekirja seadusandjad, aktivistid
ja palestiina vangide omaksed kogunesid Soroka haigla ette
meeleavaldusele administratiiv- vahistamiste ja sundtoitmise vastu.
Asi on haldusvahistamistes,
mis on illegaalsed ja vastuolus inimõigustega.
Inimesi vahistatakse poliitilise tausta tõttu
ilma tõendite ja kohtumenetluseta
ning vastuolus sundtoitlustamist puudutava piinamisseadusega.
Isegi Iisraeli arstidel on kindel seisukoht,
et seadus rikub privaatsust ja ohustab julgeolekuvangide elu.
Hebronis Läänekaldal protestisid kümned meeleavaldajad
Iisraeli sundtoitlustamise vastu.
Nad nõudsid, et Iisrael peab lubama Allanil oma meeleavaldust jätkata.
Iisraeli idanaabri juurde -
Sadakond sõjahaavadega jeemenlast
saabus Ammanisse, Jordaanias, kus nad paigutati haiglasse.
Saudi Araabia, koalitsioonis teiste sunni moslemiriikidega,
on märtsist alates võidelnud, et taastada Jeemeni eksiilvalitsus
ja lüüa tagasi Iraani toetatud šiiitidest houthid,
kes septembris pealinna Sanaa vallutasid.
Esimene lennuk patsientidega saabus eile õhtul 18.30.
Ligi 100 patsiendil olid erinevad vigastused,
sealhulgas kuulihaavad pähe ja rinda,
sisemised vigastused ja murtud luud.
Haiglasse paigutati ka jeemenlane,
kes ühines vabatahtlikult araabia koalitsiooni toetatud armeega.
Konflikti alguses ma lahingutes ei osalenud.
Kui nägin tapmist ja liigset vägivalda,
ei pidanud ma vastu.
Otsustasin meestega ühineda ja korraldasime sõjalise operatsiooni.
Saudide juhitud koalitsioon on toetanud houthide vastast võitlust
õhurünnakute, sõjalise väljaõppe
ning tankide ja raskerelvadega.
Laheriikide toetatud Lõuna-Jeemeni võitlejad Adenis
olid nädalavahetusel houthide vastu väidetavalt edukad
Dalea provintsis.
Süüria konflikti juurde -
Saksa välisminister Steinmeier
on kutsunud lahendama verist konflikti,
kus ÜRO andmeil on hukkunud juba üle 220 000 inimese,
enne kui riiklikud institutsioonid Süürias täiesti kokku varisevad.
Steinmeier rõhutas kohtumisel Saudi Araabia välisministriga,
et rahvusvahelise kogukonna ühishinnang ISIL-i ohu suhtes
viib tõhusama rahvusvahelise ühise koostööni,
mille abil Lähis-Idas oodatud stabiilsust saavutada.
Oleme minu meelest täna palju lähemal
ISISe ohtu puudutava ühishinnangu saavutamisel,
võrreldes mõne aasta taguse olukorraga.
Seepärast usun,
et leiab ka rohkem tahtmist rahvusvaheliseks koostööks.
Teema on ja jääb raskeks. Selles pole kahtlust.
Samas teame, et tuleb leida lahendus,
enne kui kõik institutsioonid Süürias täielikult kokku varisevad.
Saudi-Araabia toetab sunni mässuliste vägesid,
kes võitlevad president Assadiga
ja teiste ISIL-i ja al-Qaedaga seotud rühmitustega.
Saudide välisminister al-Jubeir juhtis tähelepanu
Süüria riiklike institutsioonide säilitamise tähtsusele,
et seal kaos maad ei võtaks.
Loodame, et Süüria üleminekuetapiga saadakse hakkama
ja välditakse olukorra kokkuvarisemist.
On ülitähtis, et Süürias säiliksid riiklikud ja sõjalised institutsioonid,
et Süüria kokku ei variseks ja riigis kaos ei puhkeks.
Usume, et mida kiiremini Assad lahkub,
seda tõhusamalt suudame neid institutsioone säilitada.
Seda loogikat järgimegi,
kui oma liitlastega nõu peame.
Saksa ja Saudi Araabia välisministrid
arutasid ka värsket tuumalepet Iraaniga,
mis on Lähis-Idas muret tekitanud.
Saudi Araabia, keda peetakse Iraani rivaaliks regioonis,
palus Läänelt lisagarantiisid Lähis- Ida võimutasakaalu säilitamiseks.
Saksa välisminister avaldas siiski lootust,
et leping pigem edendab stabiilsust kui kasvatab kaost.
Saudi välisminister sõidab Berliinist edasi Moskvasse,
kus ta arutab Iraani ja Süüria teemasid
ja kahepoolsete suhete edendamist.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri